हम्मालों का अल्टीमेटम, 48 घंटे में पारिश्रमिक नहीं बढ़ाया तो हड़ताल
कम भाव मिलने पर भड़के किसान, साढ़े तीन घंटे मंडी बंद
कृषि उपज मंडी में बुधवार को समर्थन मूल्य से कम भाव मिलने पर किसान भड़के उठे। जिससे दो बार में नीलामी साढ़े तीन घंटे बंद रही। किसानों के समर्थन में कांग्रेस नेताओं ने नीलामी फड़ पर प्रदर्शन किया। नीलामी के लिए आए व्यापारी दो बार बिना बोली लगाए लौट गए।
सुबह 9 बजे नीलामी शुरू ही हुई थी कि कम भाव मिलने पर किसान गुस्सा गए। उन्होंने नीलामी का विरोध किया और उसे रोक दिया। एसडीएम क्षितिज शर्मा ने पहुंचकर किसानों से चर्चा की। जिसमें किसान नीलामी शुरू करने के लिए मान गए। सुबह 11.30 बजे फिर से नीलामी शुरू हुई लेकिन दस मिनट बाद भाव को लेकर किसानों ने भी आक्रोश जताया। इसके बाद मंडी समिति कार्यालय में बैठक हुई और दोपहर एक बजे फिर से नीलामी शुरू कर दी। मंगलवार को छुट्टी के बाद खुली मंडी में गेहूं की बंपर आवक हुई। ट्रॉलियों से नीलामी शेड पट गए थे। दस ट्रालियां नीलाम होने के बाद ही किसानों ने भाव को लेकर असंतोष जताया। दरअसल उन्हें क्वालिटी अनुसार 1411-1525 रुपए प्रति क्विंटल के भाव मिल रहे थे। किसानों का कहना था कि सरकार ने समर्थन मूल्य 1625 रुपए तय किया है तो इससे कम में व्यापारी उनकी उपज न खरीदें जबकि व्यापारियों के अनुसार मंडी में क्वालिटी अनुसार ही खरीदी होती है। मंडी विवाद के कारण मंडी समिति कार्यालय में अध्यक्ष बहादुरसिंह बोरमुुंडला की अगुवाई में बैठक भी हुई। इसमें हजारीलाल मालवीय, संतोष हरभजनका, जितेंद्र अग्रवाल, सांसद प्रतिनिधि सतीश राजवानी बब्बू भैया ने विचार रखे और अपने तर्क दिए।
इधर मंडी संचालक विक्रमसिंह पटेल ने आरोप लगाया कि सरकार ने जानबुझकर व्यापारियों को लाभ दिलाने के लिए समर्थन मूल्य पर खरीदी की तारीख 27 मार्च रखी है। इस दौरान व्यापारी किसानों से गेहूं खरीदेंगे और उसे बाद में समर्थन मूल्य पर बेच देंगे।
8 हजार बोरी की नीलामी नहीं
मंडी में बुधवार को 25 हजार बोरी गेहूं की आवक हुई। मंडी समिति के अनुसार इसमें से 17 हजार बोरी ही नीलाम हो पाई। शेष 8 हजार बोरी की नीलामी गुरुवार को होगी। नीलामी समय पर होती तो किसानों को परेशान नहीं होना पड़ता।
किसानों की उपज को क्वालिटी अनुसार ही भाव मिलते हैं। बुधवार को 1450 से 1956 रुपए प्रति क्विंटल में गेहूं की खरीदी हुई है। बहादुरसिंह बोरमुंडला, अध्यक्ष मंडी
नेताओं में किसान प्रतिनिधि बनने की होड़
किसानों के समर्थन में कांग्रेस नेता भी मंडी पहुंच गए थे। इनमें जिपं अध्यक्ष महेश परमार, उपाध्यक्ष भरत पोरवाल, मंडी उपाध्यक्ष शेरू अली पटेल, नूरी खान, चंद्रभानसिंह चंदेल में किसान प्रतिनिधि बताने की होड़ थी। ताजपुर के बदरुद्दीन ने कहा-मंडी को पार्टी पॉलिटिक्स से दूर रखना चाहिए। कई किसान भाड़े पर वाहन लाए हैं। उपज नीलाम नहीं हुई तो उन्हें ही परेशान होना पड़ेगा। उमरिया के पोपसिंह बोले-व्यापारियों को भी सोच-समझकर भाव बोलने चाहिए। इतने कम भाव में उपज कैसे दे दें। ऊपर से प्रदर्शन हो गया। रनाहेड़ा के रतनलाल बोले- खेती की लागत बढ़ गई है। सरकार को 1 मार्च से समर्थन मूल्य पर खरीदी शुरू करना थी।
प्रदर्शन के दौरान किसान से चर्चा करते कांग्रेस नेता।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva